Karin Hougaard binnekort weer in SA
JY LEES NOU Karin Hougaard binnekort weer in SA
Op 21 Februarie word Karin Hougaard 50 jaar oud en om dit te vier gaan sy weer haar populêre produksie Alien Sky in Suid-Afrika opvoer.
Alien Sky gaan oor Karin se ervaring as Suid-Afrikaner in die buiteland - op die oomblik woon sy in die Amerikaanse dorpie Oak Ridge in Noord-Carolina. Dit is meertalig en bevat ook van Hougaard se eie komposisies. Een van die liedjies, "Jy sou", is onlangs as die temalied vir die Suid-Afrikaanse prent Lien se lankstaanskoene gebruik. Die bekroonde skrywer Deborah Steinmair het vir Karin gehelp om die teks vir dié produksie te skryf.
Karin is baie lief vir reis, wat bydra tot die perspektiewe van 'n "vreemdeling" in haar nuwe musiek en gedigte. Sy het al onder meer na Kanada, die Verenigde State van Amerika, België, Frankryk, Italië, Griekeland, Portugal, Spanje, die Maledive, die Seychelle, Mexiko, Australië, Mosambiek, Namibië, Zanzibar, Brittanje en Nederland gereis.